CELEX: 32009R0282
Language: sl
Date: 2009-04-06 00:00:00
Title: Uredba Sveta (ES) št. 282/2009 z dne 6. aprila 2009 o spremembi Uredbe (ES) št. 1212/2005 o uvedbi dokončnih protidampinških dajatev na uvoz nekaterih ulitkov s poreklom iz Ljudske republike Kitajske

8.4.2009   
            
            
               SL
            
            
               Uradni list Evropske unije
            
            
               L 94/1
            
         
      UREDBA SVETA (ES) št. 282/2009
   z dne 6. aprila 2009
   o spremembi Uredbe (ES) št. 1212/2005 o uvedbi dokončnih protidampinških dajatev na uvoz nekaterih ulitkov s poreklom iz Ljudske republike Kitajske
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“),
   ob upoštevanju člena 1(4) Uredbe Sveta (ES) št. 1212/2005 z dne 25. julija 2005 o uvedbi dokončnih protidampinških dajatev na uvoz nekaterih ulitkov s poreklom iz Ljudske republike Kitajske (2),
   ob upoštevanju predloga, ki ga je Komisija predložila po posvetovanju s Svetovalnim odborom,
   ob upoštevanju naslednjega:
   A.   VELJAVNI UKREPI
   
   
               (1)
            
            
               Z Uredbo (ES) št. 1212/2005 je Svet uvedel dokončno protidampinško dajatev na uvoz ulitkov iz netempranega litega železa, ki se uporabljajo za pokritje in/ali dostop do površinskih ali podpovršinskih sistemov in njihovih delov, so strojno obdelani ali ne, so premazani ali prevlečeni ali obdelani z drugimi materiali, razen požarnih hidrantov, s poreklom iz Ljudske republike Kitajske („LRK“) („zadevni izdelek“), trenutno uvrščenih pod oznakami KN 7325 10 50, 7325 10 92 in ex 7325 10 99 (oznaka Taric 7325109910), v Skupnost. Zaradi velikega števila sodelujočih strank je bil med preiskavo, ki je privedla do uvedbe ukrepov, izbran vzorec kitajskih proizvajalcev izvoznikov.
            
         
               (2)
            
            
               Vzorčenim družbam so bile dodeljene med preiskavo ugotovljene individualne stopnje dajatve. Za sodelujoče nevzorčene družbe, ki jim je bila odobrena tržnogospodarska obravnava („TGO“) v skladu z določbami člena 2(7)(c) osnovne uredbe, je bila dodeljena 0-odstotna protidampinška dajatev, ki je bila določena za edino vzorčeno družbo z odobrenim TGO. Za sodelujoče nevzorčene družbe, ki jim je bila odobrena individualna obravnava („IO“) v skladu z določbami člena 9(5) osnovne uredbe, se uporablja tehtano povprečje dajatve v višini 28,6 %, določeno za vzorčene družbe, ki jim je bil odobren IO. Za vse druge družbe je bila uvedena dajatev na državni ravni v višini 47,8 %.
            
         
               (3)
            
            
               Člen 1(4) Uredbe (ES) št. 1212/2005 kitajskim proizvajalcem izvoznikom, ki so izpolnili štiri merila iz navedenega člena, omogoča, da se jih obravnava enako kot družbe iz uvodne izjave 2 o sodelujočih družbah, ki niso vključene v vzorec („status novega proizvajalca izvoznika“ ali „SNPI“).
            
         B.   ZAHTEVE NOVIH PROIZVAJALCEV IZVOZNIKOV
   
   
               (4)
            
            
               Odobritev SNPI je zahtevalo šest družb. Ena družba je naknadno med preiskavo umaknila svoj zahtevek.
            
         
               (5)
            
            
               Za ugotovitev, ali vsi vložniki izpolnjujejo merila za odobritev SNPI iz člena 1(4) Uredbe (ES) št. 1212/2005, je bilo s preiskavo preverjeno, da:
               
                           1.
                        
                        
                           v obdobju preiskave, na katerem temeljijo ukrepi (od 1. aprila 2003 do 31. marca 2004), v Skupnost niso izvažali zadevnih izdelkov (prvo merilo);
                        
                     
                           2.
                        
                        
                           niso povezani s katerim koli izvoznikom ali proizvajalcem v Ljudski republiki Kitajski, za katerega veljajo protidampinški ukrepi, uvedeni z navedeno uredbo (drugo merilo);
                        
                     
                           3.
                        
                        
                           so dejansko izvažali zadevne izdelke v Skupnost po obdobju preiskave, na katerem temeljijo ukrepi, ali so sklenili nepreklicno pogodbeno obveznost o izvozu velike količine zadevnega izdelka v Skupnost (tretje merilo);
                        
                     
                           4.
                        
                        
                           delujejo pod pogoji tržnega gospodarstva, opredeljenimi v členu 2(7)(c) osnovne uredbe ali izpolnjujejo zahteve za individualno dajatev v skladu s členom 9(5) osnovne uredbe (četrto merilo).
                        
                     
         
               (6)
            
            
               Ker četrto merilo določa, da vložniki predložijo zahtevek za tržnogospodarsko obravnavo („TGO“) in/ali individualno obravnavo („IO“), je Komisija poslala obrazce za zahtevke TGO in IO vsem kitajskim vložnikom. V skladu s členom 2(7) osnovne uredbe je TGO zahtevalo pet kitajskih vložnikov. V skladu s členom 9(5) osnovne uredbe je ena družba zahtevala zgolj IO.
            
         
               (7)
            
            
               Vsem vložnikom je bil poslan vprašalnik, obenem pa so bili pozvani, da predložijo dokaze o izpolnjevanju zgoraj navedenih meril.
            
         
               (8)
            
            
               Proizvajalcem izvoznikom, ki so izpolnili ta merila, se lahko v skladu s členom 1(4) Uredbe (ES) št. 1212/2005 odobri bodisi 0-odstotna dajatev, ki se uporablja za družbe z odobreno TGO v skladu s členom 2(7)(c) osnovne uredbe, bodisi tehtana povprečna stopnja dajatve v višini 28,6 %, ki se uporablja za družbe z odobreno IO v skladu s členom 9(5) osnovne uredbe.
            
         
               (9)
            
            
               Komisija je poiskala in preverila vse informacije, potrebne za določitev izpolnjevanja štirih meril iz člena 1(4) Uredbe (ES) št. 1212/2005.
            
         C.   UGOTOVITVE
   
   
               (10)
            
            
               S preučitvijo zahtevkov je bilo ugotovljeno, da dve družbi nista izvažali zadevnega izdelka v Skupnost po obdobju preiskave, na katerem temeljijo ukrepi, niti nista sklenili nepreklicne pogodbene obveznosti o izvozu zadevnega izdelka v Skupnost. Ti družbi nista izpolnili tretjega merila, navedenega v uvodni izjavi 5 in zato jima SNPI ni bil dodeljen.
            
         
               (11)
            
            
               Dva kitajska proizvajalca izvoznika nista mogla dokazati, da nista povezana z izvozniki ali proizvajalci v Ljudski republiki Kitajski, za katere veljajo protidampinški ukrepi, uvedeni z Uredbo (ES) št. 1212/2005; dokazov, ki so nakazovali takšen odnos, namreč nista mogla uspešno ovreči. Ti družbi nista izpolnili drugega merila iz uvodne izjave 5, zato jima SNPI ni bil odobren.
            
         
               (12)
            
            
               En kitajski proizvajalec izvoznik, Weifang Stable Casting, ki je zahteval le IO, je predložil zadostne dokaze o izpolnjevanju vseh štirih meril iz uvodne izjave 5. Ta družba je dejansko lahko dokazala, da i) v obdobju od 1. aprila 2003 do 31. marca 2004 v Skupnost ni izvažala zadevnega izdelka, ii) ni povezana z nobenim izvoznikom ali proizvajalcem v Ljudski republiki Kitajski, za katerega veljajo protidampinški ukrepi, uvedeni z Uredbo (ES) št. 1212/2005, iii) je od leta 2008 v Skupnost dejansko izvažala znatno količino zadevnega izdelka, iv) izpolnjuje vse zahteve za IO in se ji zato lahko odobri individualna dajatev v skladu s členom 9(5) osnovne uredbe. Zato se temu proizvajalcu lahko odobri tehtana povprečna stopnja dajatve za družbe, katerim je bil odobren IO, ki se uporablja za sodelujoče družbe, ki niso vključene v vzorec (tj. 28,6 %), v skladu s členom 1(4) Uredbe (ES) št. 1212/2005, in se ga doda na seznam proizvajalcev izvoznikov iz člena 1(2) navedene uredbe.
            
         D.   SPREMEMBA SEZNAMA DRUŽB, KI SO UPRAVIČENE DO INDIVIDUALNE STOPNJE DAJATVE
   
   
               (13)
            
            
               Glede na ugotovitve preiskave iz uvodne izjave 12 se ugotavlja, da je treba družbo Weifang Stable Casting dodati na seznam družb s stopnjo dajatve 28,6 %, posamično navedenih v členu 1(2) Uredbe (ES) št. 1212/2005.
            
         
               (14)
            
            
               Vložniki in industrija Skupnosti so bili obveščeni o ugotovitvah preiskave in so imeli možnost predložiti svoje pripombe. Njihove pripombe so bile upoštevane, kjer je bilo to primerno –
            
         SPREJEL NASLEDNJO UREDBO:
   Člen 1
   Člen 1(2) Uredbe (ES) št. 1212/2005 se nadomesti z naslednjim:
   
      „2.   Stopnja veljavne dokončne protidampinške dajatve za neto ceno franko meja Skupnosti pred plačilom dajatev, za izdelke, opisane v odstavku 1, in ki jih spodaj navedene družbe proizvajajo v Ljudski republiki Kitajski, je:
      
                  Družba
               
               
                  Protidampinška dajatev
                  (%)
               
               
                  Dodatna oznaka Taric
               
            
                  
                              Shijiazhuang Transun Metal Products Co. Ltd., Xinongcheng
                           
                        
                              Liulintun, Luancheng County, Shijiazhuang City
                           
                        
                              Hebei Province, 051430 LRK
                           
                        
               
                  0
               
               
                  A675
               
            
                  
                              Shaoshan Huanqiu Castings Foundry, Fengjia Village
                           
                        
                              Yingtian Township, Shaoshan, Hunan, LRK
                           
                        
               
                  0
               
               
                  A676
               
            
                  
                              Fengtai Handan Alloy Casting Co. Ltd.
                           
                        
                              Beizhangzhuang Town, Handan County, Hebei, LRK
                           
                        
               
                  0
               
               
                  A677
               
            
                  
                              Shanxi Jiaocheng Xinglong Casting Co. Ltd.
                           
                        
                              Jiaocheng County, Shanxi Province, LRK
                           
                        
               
                  0
               
               
                  A678
               
            
                  
                              Tianjin Jinghai Chaoyue Industrial and Commercial Co. Ltd.
                           
                        
                              Guan Pu Tou Village, Yang Cheng Zhuang Town
                           
                        
                              Jinghai District, 301617 Tianjin, LRK
                           
                        
               
                  0
               
               
                  A679
               
            
                  
                              Baoding City Maikesaier Casting Ltd.
                           
                        
                              Xin'anli Town, Tang County
                           
                        
                              Hebei; Baoding 072350, LRK
                           
                        
               
                  0
               
               
                  A867
               
            
                  
                              Baoding Yuehai Machine Manufacturing Co., Ltd.,
                           
                        
                              No 333 Building A Tian E West Road,
                           
                        
                              Baoding, Hebei, LRK
                           
                        
               
                  0
               
               
                  A868
               
            
                  
                              Shanxi Yuansheng Casting and Forging Industrial Co. Ltd
                           
                        
                              No. 8 DiZangAn, Taiyuan, Shanxi, 030002, LRK
                           
                        
               
                  18,6
               
               
                  A680
               
            
                  
                              Botou City Simencum Town Bai fo Tang Casting Factory
                           
                        
                              Bai Fo Tang Village, Si Men Cum Town, Bo Tou City
                           
                        
                              062159, Hebei Province, LRK
                           
                        
               
                  28,6
               
               
                  A681
               
            
                  
                              Hebei Shunda Foundry Co. Ltd., Qufu Road, Quyang
                           
                        
                              073100, LRK
                           
                        
               
                  28,6
               
               
                  A682
               
            
                  
                              Xianxian Guozhuang Precision Casting Co., Ltd.
                           
                        
                              Guli Village, Xian County,
                           
                        
                              Hebei, Gouzhuang, LRK
                           
                        
               
                  28,6
               
               
                  A869
               
            
                  
                              Wuxi Norlong Foundry Co., Ltd.
                           
                        
                              Wuxi New District
                           
                        
                              Jiangsu, LRK
                           
                        
               
                  28,6
               
               
                  A870
               
            
                  
                              HanDan County Yan Yuan Smelting and Casting Co., Ltd
                           
                        
                              South of Hu Cun Village, Hu Cun Town,
                           
                        
                              Han Dan County, Hebei, LRK
                           
                        
               
                  28,6
               
               
                  A871
               
            
                  
                              Tianjin Loiselet Art Casting Co., Ltd
                           
                        
                              Dongzhuangke, Yangchenzhuang,
                           
                        
                              Jinghai, Tianjin, LRK
                           
                        
               
                  28,6
               
               
                  A872
               
            
                  
                              Weifang Stable Casting Co., Ltd
                           
                        
                              Fangzi District, Weifang City, Shandong Province, LRK
                           
                        
               
                  28,6
               
               
                  A931
               
            
                  
                              Changan Cast Limited Company of Yixian Hebei
                           
                        
                              Taiyuan main street, Yi County, Hebei Province
                           
                        
                              074200, LRK
                           
                        
               
                  31,8
               
               
                  A683
               
            
                  
                              Shandong Huijin Stock Co. Ltd., North of Kouzhen Town
                           
                        
                              Laiwu City, Shandong Province, 271114, LRK
                           
                        
               
                  37,9
               
               
                  A684
               
            
                  Vse druge družbe
               
               
                  47,8
               
               
                  A999“
               
            
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 6. aprila 2009
      
         
            Za Svet
         
         
            Predsednik
         
         J. POSPÍŠIL
         
      
   
   
      (1)  UL L 56, 6.3.1996, str. 1.
   
      (2)  UL L 199, 29.7.2005, str. 1.